Source: https://curia.europa.eu/jcms/jcms/P_126035/hu/?cmYear=2018&amp;amp%3BcmMonth=1
Timestamp: 2019-05-26 03:20:26+00:00

Document:
CURIA - Az ítélkezési gyakorlat hivatkozási módja - az Európai Unió Bírósága
Az ítélkezési gyakorlatnak az ECLI-n (európai esetjogi azonosító) alapuló hivatkozási módja az Európai Unió Bíróságán
I. Az ítélkezési gyakorlat hivatkozási módjának háttere
A Tanács kezdeményezése keretében európai esetjogi azonosító (ECLI vagy European Case Law Identifier)[1] került kidolgozásra. Ez az azonosító arra irányul, hogy egyértelműen hivatkozza mind a nemzeti, mind pedig az európai ítélkezési gyakorlatot, valamint minimális számú egységes esetjogi metaadatot határozzon meg. Az ECLI ezáltal az európai uniós ítélkezési gyakorlat kutatásának és idézésének megkönnyítését szolgálja.
Az ECLI – az „ECLI” előtagon kívül – a következő négy kötelező elemből áll:
az érintett bíróság szerinti tagállamnak, illetve – amennyiben az Európai Unió igazságszolgáltatási fórumairól van szó – az Európai Uniónak megfelelő kód;
a határozatot hozó bíróságnak megfelelő rövidítés;
a határozat éve;
legfeljebb 25 karaktert tartalmazó, betűkből és számjegyekből álló sorszám, amelyet az egyes tagállamok vagy az érintett, nemzetek feletti szintű igazságszolgáltatási fórum által meghatározott formában kell képezni. A sorszám nem tartalmazhat semmilyen írásjelet, kivéve a pontot („.”) és a kettőspontot („:”), amelyek közül az utóbbi az ECLI egyes részeit választja el egymástól.
A Tanács arra irányuló ajánlása alapján, hogy az Európai Unió Bírósága is vegyen részt az európai esetjogi azonosító rendszerben, a Bíróság az Unió igazságszolgáltatási fórumai által 1954 óta hozott valamennyi határozathoz, valamint a főtanácsnokok indítványaihoz és állásfoglalásaihoz ECLI-t rendelt.
Például a Bíróság 2005. július 12-i Schempp ítélete (C-403/03) ECLI-jének formája a következő: „EU:C:2005:446”[2].
A fenti azonosító az alábbiak szerint épül fel:
az „EU” azt jelzi, hogy az Unió valamely igazságszolgáltatási fóruma által hozott határozatról van szó (ha a határozatot valamely nemzeti bíróság hozta volna, e megjelölés helyett az e nemzeti bíróság szerinti tagállamnak megfelelő kód szerepelne);
a „C” azt jelzi, hogy e határozatot a Bíróság hozta. Ha a határozatot a Törvényszék vagy a Közszolgálati Törvényszék hozta volna, a megjelölés az előbbi esetben a „T”, az utóbbi esetben pedig az „F” lenne;
a „2005” azt jelzi, hogy a határozatot a 2005. év során hozták;
a „446” azt jelzi, hogy az említett évben ez a 446-odikként hozzárendelt ECLI.
II. Az ítélkezési gyakorlat hivatkozási módja
Az ítélkezési gyakorlat hivatkozásának az Európai Unió Bírósága által elfogadott módja az ECLI-azonosítónak a határozat általános elnevezésével és az ügy nyilvántartásba vételi számával való kombinálásából áll. E hivatkozási módot az Unió egyes igazságszolgáltatási fórumai 2014 első féléve során fokozatosan kezdték alkalmazni, majd azt e fórumok 2016 folyamán egymás között harmonizálták.
Így ez a hivatkozási mód:
megkönnyíti a bírósági határozatok áttekinthetőségét, mivel az ítélkezési gyakorlat hivatkozásai minden egyes előfordulásnál tartalmazzák a hivatkozott határozat egyértelmű azonosításához szükséges adatokat, azaz a hivatkozás minden egyes elemét;
nyelvi szempontból semlegesebb, mivel a hivatkozás formája minden nyelven nagyrészt megegyezik, ezáltal pedig kevesebb lefordítandó elemet tartalmaz;
lehetővé teszi hiperlinkek automatikus beillesztését mind a hivatkozott határozat ECLI-jére, mind pedig e határozat érintett pontjára.
A hivatkozás elemeinek feltüntetése az alábbiak szerint történik:
[1] A Tanács 2011. április 29-i következtetései az európai esetjogi azonosító (European Case Law Identifier – ECLI) és a minimális számú egységes esetjogi metaadat (metadata) bevezetésére való felkérésről (HL 2011. C 127., 1. o.). Részletes ismertetés.
[2] A hivatkozás felesleges meghosszabbításának elkerülése érdekében a Bíróság, a Törvényszék és a Közszolgálati Törvényszék nem használja az ECLI előtagot a határozatainak hivatkozása során.
eNq1WFtv2jAUfu+vQJG2t+bSljbaEqqVtRtSq7EWtO0JmcQQM2OnvlDor59zoQ1raIuDHwAlx/rOxefyHYLz5Ry3FpBxREloebZrtSCJaIzINLSGg6tD3zrvHAQzsADVY2e2O/LV2QgDzkMrE9tjCAi3f99cf4UKADKrc9AK6HgGI7FxTgqE7e+AJzcgzc60ggVFcWsORULj0EqlyN+2Ai6YMqOTUiYA7gIBp5StAqd8XT0yaI/anudXZYGTob4DHvFflP3lKYhgn9EFimFcq2MCMIdaGiYPcR+IpEcmtBbZ6Y+8o1P3uO0k0tHS8LD2oBZ/NjrRjMyQQ3YNyNRcYLqUCLgUWXzqYzOL5lzT+n6eOIZsl1loaARwfcwTORreaQEzeH8H2QLDV4ISI55isLJnPNXV8VNCtrrLH2t1oDhcp6WWijHgcMhwfXCESPknx4kkQ8CGktE0+8nv2tF1yFwmMcipZKo9bIPO7W5cxKoRIRLTB77nTFWFABhQYshUxzVUDuoqGSTi1S7dKJ/W5bzWYMgPxHvkiqlU+jGZoC39VDCpB55W7mET+T1jcit8tWg3YJUAMAZWG7hY9XO7KHyrhSGZikRN9DVSqUMlIlyGlvv0+tVLzOVPQcgfcr2l1RXJmx5E8z8QMONeHLmbbGGPHoB5+jn7RPMblUaJcVc8LT8Cp0i5XQkBMzlPu1QSsaV5aE5TxLtiWfYMBLkh48EMLG/hfa8e94uSKivEoXvotdu+f+L6R6e+e9yElOXMw1gPvK1MPGNKLgqGYJKfgS3kJpF6/TufQLWIZEy9kXdydurrbSFRNUtrNejyouwOB0ytZljh/xdlIjF2dguBHDeFkDqs8AXFOi8mRZh18o/rnqs+H44viu+y/4aebuBUQUvIxfC2t51PNmbiagV6i4lvd7SZi0r1u1zcD7stM/HlErx7AikqKMcYRUAgSkzxWWPbRCGoBf12OdAdcs/mGuvX3U2Kb0hPWVDlCrxf/q0y/s3VusH/DcNnCmMoOI+U1K8kRUHobjyXO5r5TB4DJ6OwnYN/Y/+KGQ==
kpeJVOhHByqzsz4w

References: bíróság 
 Bíróság 
 Bíróság 
 bíróság 
 bíróság 
 Bíróság